Document ID: 32013R0658

REGOLAMENT TAL-KUMMISSJONI (UE) Nru 658/2013
tal-10 ta’ Lulju 2013
li jemenda l-Annessi II u III tar-Regolament (KE) Nru 1223/2009 tal-Parlament Ewropew u tal-Kunsill dwar il-prodotti kożmetiċi
(Test b’relevanza għaż-ŻEE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament (KE) Nru 1223/2009 tal-Parlament Ewropew u tal-Kunsill tat-30 ta’ Novembru 2009 dwar il-prodotti kożmetiċi (1), b’mod partikolari l-Artikolu 31(1) tiegħu,
Billi:
(1)
Ir-Regolament (KE) Nru 1223/2009 li jieħu post id-Direttiva tal-Kunsill 76/768/KEE tas-27 ta’ Lulju 1976 dwar l-approssimazzjoni tal-liġijiet tal-Istati Membri li għandhom x’jaqsmu mal-prodotti kożmetiċi (2) għandu japplika mill-11 ta’ Lulju 2013.
(2)
L-Annessi II u III tad-Direttiva 76/768/KEE kienu emendati bid-Direttiva ta’ Implimentazzjoni 2012/21/UE (3) wara l-adozzjoni tar-Regolament, billi inkludew sustanza taż-żebgħa tax-xagħar fl-Anness II, 26 sustanza taż-żebgħa tax-xagħar fil-Parti 1 tal-Anness III u billi bidlu l-konċentrazzjonijiet massimi awtorizzati fil-prodott kożmetiku lest għal żewġ sustanzi taż-żebgħa tax-xagħar fil-Parti 1 tal-Anness III. Dawk l-emendi issa għandhom jiġu riflessi fir-Regolament (KE) Nru 1223/2009.
(3)
Skont id-Direttiva ta’ Implimentazzjoni 2012/21/UE, l-Istati Membri għandhom japplikaw il-liġijiet, ir-regolamenti u d-dispożizzjonijiet amministrattivi li ġew adottati sabiex ikunu konformi ma’ dik id-Direttiva mill-1 ta’ Settembru 2013. Għalhekk, dan ir-Regolament għandu japplika minn dik id-data.
(4)
Ir-Regolament (KE) Nru 1223/2009 għandu għalhekk jiġi emendat skont dan.
(5)
Il-miżuri stipulati f’dan ir-Regolament huma skont l-opinjoni tal-Kumitat Permanenti dwar il-Prodotti Kożmetiċi,
ADOTTAT DAN IR-REGOLAMENT:
Artikolu 1
L-Annessi II u III tar-Regolament (KE) Nru 1223/2009 huma emendati skont l-Anness ta’ dan ir-Regolament.
Artikolu 2
Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
Huwa għandu japplika mill-1 ta’ Settembru 2013.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, l-10 ta’ Lulju 2013.

Labels: 3
1